title: Provedbena uredba Komisije (EU) 2016/68 оd 21. siječnja 2016. o zajedničkim postupcima i specifikacijama potrebnima za međupovezanost elektroničkih evidencija kartica vozača

text:
               22.1.2016

               HR

               Službeni list Europske unije

               L 15/51

         PROVEDBENA UREDBA KOMISIJE (EU) 2016/68
   оd 21. siječnja 2016.
   o zajedničkim postupcima i specifikacijama potrebnima za međupovezanost elektroničkih evidencija kartica vozača
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 165/2014 Europskog parlamenta i Vijeća od 4. veljače 2014. o tahografima u cestovnom prometu (1), a posebno njezin članak 31. stavak 5.,
   budući da:

               (1)

               Uredbom (EU) br. 165/2014 predviđa se obveza država članica da elektroničkim putem razmjenjuju podatke kako bi se osigurala jedinstvenost izdanih kartica vozača.

               (2)

               Kako bi se olakšala razmjena elektroničkih podataka o karticama vozača među državama članicama, Komisija je uspostavila sustav za razmjenu poruka TACHOnet, koji omogućuje državama članicama da od drugih država članica zahtijevaju informacije o izdavanju kartica vozača i o njihovu statusu.

               (3)

               Uredbom (EU) br. 165/2014 propisuje se obveza međupovezanosti nacionalnih elektroničkih evidencija kartica vozača u cijeloj Uniji, bilo sustavom za razmjenu poruka TACHOnet ili kompatibilnim sustavom. Međutim, ako se upotrebljava kompatibilan sustav, razmjena elektroničkih podataka sa svim ostalim državama članicama mora biti moguća sustavom za razmjenu poruka TACHOnet.

               (4)

               Stoga je potrebno utvrditi obvezne zajedničke postupke i specifikacije za TACHOnet, uključujući format razmijenjenih podataka, tehničke postupke za elektroničko pregledavanje nacionalnih elektroničkih evidencija, postupke za pristup podacima i sigurnosne mehanizme.

               (5)

               Mjere propisane ovom Uredbom u skladu su s mišljenjem Odbora iz članka 42. stavka 3. Uredbe (EU) br. 165/2014,

         DONIJELA JE OVU UREDBU:
   Članak 1.
   Predmet
   Ovom se Uredbom utvrđuju zahtjevi u pogledu obveznog povezivanja nacionalnih elektroničkih evidencija kartica vozača sa sustavom za razmjenu poruka TACHOnet iz članka 31. Uredbe (EU) br. 165/2014.
   Članak 2.
   Definicije
   Uz definicije utvrđene u članku 2. Uredbe (EU) br. 165/2014 primjenjuju se sljedeće definicije:

               (a)

               „asinkrono sučelje” znači proces u kojem se poruka kao odgovor na zahtjev vraća novom HTTP vezom;

               (b)

               „opće pretraživanje” znači poruka sa zahtjevom koju država članica upućuje svim drugim državama članicama;

               (c)

               „tijelo koje izdaje karticu” znači tijelo koje je država članica ovlastila za izdavanje tahografskih kartica i upravljanje njima;

               (d)

               „centralno čvorište” znači informacijski sustav koji omogućuje usmjeravanje poruka sustava TACHOnet među državama članicama;

               (e)

               „nacionalni sustav” znači informacijski sustav uspostavljen u svakoj državi članici za slanje i obradu poruka sustava TACHOnet te odgovaranje na njih;

               (f)

               „sinkrono sučelje” znači proces u kojem se poruka kao odgovor na zahtjev vraća istom HTTP vezom kojom je poslan zahtjev;

               (g)

               „država članica koja upućuje zahtjev” znači država članica koja upućuje zahtjev ili obavijest, koji se zatim prosljeđuju odgovarajućoj državi članici koja odgovara na zahtjev;

               (h)

               „država članica koja odgovara na zahtjev” znači država članica kojoj se upućuje zahtjev ili obavijest iz sustava TACHOnet;

               (i)

               „ciljano pretraživanje” znači poruka sa zahtjevom koji država članica upućuje jednoj državi članici;

               (j)

               „tahografska kartica” znači kartica vozača ili kartica radionice, kako je definirano u članku 2. točkama (f) i (k) Uredbe (EU) br. 165/2014.

         Članak 3.
   Obveza povezivanja s TACHOnetom
   Države članice povezuju nacionalne elektroničke evidencije iz članka 31. stavka 1. Uredbe (EU) br. 165/2014 sa sustavom za razmjenu poruka TACHOnet.
   Članak 4.
   Tehničke specifikacije
   Sustav za razmjenu poruka TACHOnet ispunjava tehničke specifikacije utvrđene u prilozima I. do VII.
   Članak 5.
   Upotreba TACHOneta
   Države članice primjenjuju postupke utvrđene u Prilogu VIII.
   Države članice osiguravaju pristup sustavu za razmjenu poruka TACHOnet svojim tijelima koja izdaju kartice i službenicima za kontrolu koji obavljaju dužnosti iz članka 38. Uredbe (EU) br. 165/2014 radi olakšavanja učinkovite provjere valjanosti, statusa i jedinstvenosti kartica vozača.
   Članak 6.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 2. ožujka 2018.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. siječnja 2016.

            Za Komisiju

            Predsjednik

         Jean-Claude JUNCKER

      (1)  SL L 60, 28.2.2014., str. 1.

      PRILOG I.

         Opći aspekti sustava za razmjenu poruka TACHOnet

      1.   Arhitektura

      Sustav za razmjenu poruka TACHOnet sastoji se od sljedećih dijelova:

                  1.1.

                  Centralnog čvorišta, koje mora biti u mogućnosti primiti zahtjev države članice koja ga upućuje te ga provjeriti i obraditi prosljeđivanjem državama članicama koje odgovaraju na zahtjev. Centralno čvorište mora pričekati odgovor svih država članica, konsolidirati sve odgovore i konsolidirani odgovor proslijediti državi članici koja upućuje zahtjev.
                  Sve poruke sustava TACHOnet prosljeđuju se putem centralnog čvorišta.

                  1.2.

                  Nacionalnih sustava država članica, koji moraju biti opremljeni sučeljem koje je u mogućnosti slati zahtjeve centralnom čvorištu i primati odgovarajuće odgovore. Nacionalni sustavi mogu za prijenos poruka centralnom čvorištu i primanje poruka iz njega upotrebljavati softver koji je vlasništvo proizvođača ili komercijalni softver.

            2.   Upravljanje

      2.1.   Centralnim čvorištem upravlja Komisija, koja je odgovorna za tehnički rad i održavanje centralnog čvorišta.
      2.2.   U centralnom se čvorištu ne pohranjuju podaci za razdoblje dulje od šest mjeseci, osim evidencijskih i statističkih podataka navedenih u Prilogu VII.
      2.3.   Centralno čvorište ne smije omogućavati pristup osobnim podacima, osim u slučaju ovlaštenog osoblja Komisije ako su ti podaci potrebni u svrhu praćenja, održavanja i otklanjanja poteškoća.
      2.4.   Države članice odgovorne su za:

                  2.4.1.

                  uspostavu nacionalnih sustava i upravljanje njima, uključujući povezivanje s centralnim čvorištem;

                  2.4.2.

                  instaliranje i održavanje hardvera i softvera svojih nacionalnih sustava, bilo softvera koji je vlasništvo proizvođača ili komercijalnog softvera;

                  2.4.3.

                  ispravnu interoperabilnost svojih nacionalnih sustava s centralnim čvorištem, uključujući upravljanje porukama o pogrešci primljenima od centralnog čvorišta;

                  2.4.4.

                  poduzimanje svih mjera za osiguravanje povjerljivosti, cjelovitosti i dostupnosti informacija;

                  2.4.5.

                  djelovanje nacionalnih sustava u skladu s razinama usluga navedenima u Prilogu VI.

            2.5.   Internetski portal MOVEHUB
      Komisija osigurava mrežnu aplikaciju sa sigurnim pristupom, koja se naziva „internetski portal MOVEHUB” i omogućuje barem sljedeće usluge:

                  (a)

                  statistiku dostupnosti usluga sustava država članica;

                  (b)

                  obavijesti o održavanju centralnog čvorišta i nacionalnih sustava država članica;

                  (c)

                  skupna izvješća;

                  (d)

                  upravljanje kontaktima;

                  (e)

                  XSD sheme.

            2.6.   Upravljanje kontaktima
      2.6.1.   Funkcija upravljanja kontaktima omogućuje svakoj državi članici da upravlja podacima za kontakt političkih, poslovnih, operativnih i tehničkih korisnika iz te države članice, pri čemu je nadležno tijelo svake države članice odgovorno za održavanje svojih kontakata. Mora biti moguće pregledavati, ali ne i uređivati, podatke za kontakt iz drugih država članica.
      2.6.2.   Sustav TACHOnet koristi se podacima za kontakt iz točke 2.6.1. za popunjavanje podataka za kontakt u porukama odgovora.

      PRILOG II.

         Funkcije sustava za razmjenu poruka TACHOnet

      1.   Sustav za razmjenu poruka TACHOnet mora omogućivati sljedeće funkcije:

                  1.1.

                  Provjera izdanih kartica (Check Issued Cards – CIC): omogućuje državi članici koja upućuje zahtjev da pošalje zahtjev za provjeru kartica jednoj državi članici koja odgovara na zahtjev ili svima njima radi utvrđivanja posjeduje li već podnositelj zahtjeva karticu vozača koju su izdale države članice koje odgovaraju na zahtjev. Države članice koje odgovaraju na zahtjev odgovaraju slanjem odgovora o provjeri izdanih kartica.

                  1.2.

                  Provjera statusa kartice (Check Card Status – CCS): omogućuje državi članici koja upućuje zahtjev da slanjem zahtjeva za provjeru statusa kartice zatraži od države članice koja odgovara na zahtjev pojedinosti o kartici koju je potonja izdala. Država članica koja odgovara na zahtjev odgovara slanjem odgovora o provjeri statusa kartice.

                  1.3.

                  Promjena statusa kartice (Modify Card Status – MCS): omogućuje državi članici koja upućuje zahtjev da zahtjevom za promjenu statusa kartice obavijesti državu članicu koja odgovara na zahtjev da se status kartice koju je potonja izdala promijenio. Država članica koja odgovara na zahtjev odgovara slanjem potvrde promjene statusa kartice.

                  1.4.

                  Kartica izdana na temelju vozačke dozvole (Issued Card Driving License – ICDL): omogućuje državi članici koja upućuje zahtjev da zahtjevom za karticu izdanu na temelju vozačke dozvole obavijesti državu članicu koja odgovara na zahtjev da je prvospomenuta država izdala karticu na temelju vozačke dozvole koju je izdala potonja. Država članica koja odgovara na zahtjev odgovara slanjem odgovora na karticu izdanu na temelju vozačke dozvole.

            2.   Uključit će se i druge vrste poruka koje se smatraju prikladnima za učinkovito funkcioniranje sustava TACHOnet, primjerice obavijesti o pogreškama.
      3.   Nacionalni sustavi moraju prepoznavati statuse kartica navedene u Dodatku ovom Prilogu kada se koriste bilo kojom od funkcija opisanih u točki 1. Međutim, države članice ne moraju primjenjivati administrativni postupak koji se koristi svim navedenim statusima.
      4.   Kada država članica primi odgovor ili obavijest sa statusom koji se ne upotrebljava u njezinim administrativnim postupcima, nacionalni sustav mora pretvoriti status iz primljene poruke u odgovarajuću vrijednost u tom postupku. Država članica koja odgovara na zahtjev ne smije odbiti tu poruku ako je status u poruci naveden u Dodatku ovom Prilogu.
      5.   Status kartice naveden u Dodatku ovom Prilogu ne smije se upotrebljavati kako bi se odredilo je li kartica valjana za vožnju. Kada država članica pretražuje evidenciju države članice koja je izdala karticu s pomoću funkcije CCS, odgovor sadržava posebno polje „valjana za vožnju”. Nacionalni administrativni postupci moraju biti takvi da odgovori funkcije CCS uvijek sadržavaju odgovarajuću vrijednost „valjana za vožnju”.

         Dodatak

            Statusi kartica

                     Status kartice

                     Definicija

                     Podnesen zahtjev

                     Tijelo koje izdaje karticu primilo je zahtjev za izdavanje kartice vozača. Ta je informacija zabilježena i pohranjena u bazu podataka s generiranim ključevima za pretraživanje.

                     Odobrena

                     Tijelo koje izdaje karticu odobrilo je zahtjev za izdavanje tahografske kartice.

                     Odbijena

                     Tijelo koje izdaje karticu nije odobrilo zahtjev.

                     Personalizirana

                     Tahografska kartica je personalizirana.

                     Poslana

                     Nacionalno tijelo poslalo je karticu vozača dotičnom vozaču ili agenciji koja je dostavlja.

                     Uručena

                     Nacionalno tijelo predalo je karticu vozača dotičnom vozaču.

                     Oduzeta

                     Nadležno tijelo oduzelo je vozaču karticu vozača.

                     Povučena

                     Kartica vozača privremeno je oduzeta vozaču.

                     Poništena

                     Tijelo koje izdaje karticu odlučilo je poništiti karticu vozača. Kartica je trajno poništena.

                     Vraćena

                     Tahografska kartica vraćena je tijelu koje izdaje karticu i prijavljeno je da više nije potrebna.

                     Izgubljena

                     Tijelu koje izdaje karticu prijavljen je gubitak tahografske kartice.

                     Ukradena

                     Tijelu koje izdaje karticu prijavljena je krađa tahografske kartice. Ukradena kartica smatra se izgubljenom.

                     Neispravna

                     Tijelu koje izdaje karticu tahografska kartica prijavljena je kao neispravna.

                     Istekla

                     Isteklo je razdoblje valjanosti tahografske kartice.

                     Nadomještena

                     Tahografska kartica koja je prijavljena kao izgubljena, ukradena ili neispravna nadomještena je novom karticom. Podaci na novoj kartici isti su kao na staroj, osim broja indeksa zamjene kartice, koji je uvećan za jedan.

                     Obnovljena

                     Tahografska kartica je obnovljena zbog promjene administrativnih podataka ili isteka razdoblja valjanosti. Broj nove kartice jednak je broju stare kartice, osim broja indeksa obnove kartice, koji je uvećan za jedan.

                     U postupku zamjene

                     Tijelo koje je izdalo karticu vozača primilo je obavijest da je pokrenut postupak za zamjenu te kartice karticom vozača koju izdaje tijelo druge države članice.

                     Zamijenjena

                     Tijelo koje je izdalo karticu vozača primilo je obavijest da je završen postupak za zamjenu te kartice karticom vozača koju izdaje tijelo druge države članice.

      PRILOG III.

         Odredbe u pogledu poruka sustava za razmjenu poruka TACHOnet

      1.   Opći tehnički zahtjevi

      1.1.   Centralno čvorište osigurava sinkrono i asinkrono sučelje za razmjenu poruka. Države članice mogu izabrati najprikladniju tehnologiju sučelja za vlastite aplikacije.
      1.2.   Sve poruke razmijenjene između centralnog čvorišta i nacionalnih sustava moraju biti kodirane prema standardu UTF-8.
      1.3.   Nacionalni sustavi moraju omogućivati primanje i obradu poruka koje sadržavaju grčka ili ćirilična slova.
      2.   Struktura XML poruka i definicija sustava (XSD)

      2.1.   Opća struktura XML poruka mora biti u skladu s formatom definiranim XSD shemama ugrađenima u centralno čvorište.
      2.2.   Centralno čvorište i nacionalni sustavi šalju i primaju poruke koje su u skladu s XSD shemom poruke.
      2.3.   Nacionalni sustavi moraju omogućivati slanje, primanje i obradu svih poruka koje odgovaraju bilo kojoj od funkcija navedenih u Prilogu I.
      2.4.   XML poruke obuhvaćaju barem minimalne zahtjeve utvrđene u Dodatku ovom Prilogu.

         Dodatak

            Minimalni zahtjevi za sadržaj XML poruka

                     Standardno zaglavlje

                     Obvezno

                     Verzija

                     Službena verzija XML specifikacija navest će se u nazivnom prostoru (namespace) definiranom u XSD shemi poruke i u atributu verzija u elementu zaglavlja svake XML poruke. Broj verzije („n.m”) definirat će se kao fiksna vrijednost pri svakom generiranju datoteke s XML definicijom sustava (xsd).

                     Da

                     Ispitni identifikator

                     Neobvezna identifikacijska oznaka za ispitivanje. Inicijator ispitivanja popunit će identifikacijsku oznaku i svi će sudionici u radnom tijeku proslijediti odnosno vratiti istu identifikacijsku oznaku. U produkciji je treba ignorirati i ne upotrebljava se ako je navedena.

                     Ne

                     Tehnički identifikator

                     Univerzalni jedinstveni identifikator (UUID) kojim se na jedinstven način identificira svaka pojedinačna poruka. Pošiljatelj generira UUID i popunjava ovaj atribut. Ti se podaci ne upotrebljavaju ni u kakvom poslovnom svojstvu.

                     Da

                     Identifikator radnog tijeka

                     Identifikator radnog tijeka je univerzalni jedinstveni identifikator (UUID) i trebala bi ga generirati država članica koja upućuje zahtjev. Ta se identifikacijska oznaka zatim koristi u svim porukama za povezivanje radnog tijeka.

                     Da

                     Poslano

                     Datum i vrijeme (po sustavu UTC) kada je poruka poslana.

                     Da

                     Prekoračenje vremena

                     Neobavezni atribut datuma i vremena (u UTC formatu). Tu će vrijednost odrediti čvorište za proslijeđene zahtjeve. Time će se državu članicu koja odgovara na zahtjev obavijestiti o trenutku prekoračenja vremena za zahtjev. Ta vrijednost nije potrebna u MS2TCN_<x>_Req kao ni u porukama odgovora. Vrijednost nije obavezna, tako da se ista definicija zaglavlja može upotrebljavati za sve vrste poruka bez obzira je li atribut vrijednosti prekoračenja vremena potreban ili ne.

                     Ne

                     Pošiljatelj

                     Oznaka ISO 3166-1 alpha-2 države članice koja šalje poruku ili „EU”.

                     Da

                     Primatelj

                     Oznaka ISO 3166-1 alpha-2 države članice kojoj se šalje poruka ili „EU”.

                     Da

                     Zahtjev za provjeru izdanih kartica

                     Obvezno

                     Prezime

                     Prezime vozača kako je navedeno na kartici.

                     Da

                     Ime

                     Ime vozača kako je navedeno na kartici (ako ime nedostaje, time se ne navodi na pretraživanje sa zamjenskim znakom).

                     Ne

                     Datum rođenja

                     Datum rođenja vozača kako je naveden na kartici.

                     Da

                     Broj vozačke dozvole

                     Broj vozačke dozvole vozača.

                     Ne

                     Zemlja izdavanja vozačke dozvole

                     Zemlja u kojoj je vozaču izdana vozačka dozvola.

                     Ne

                     Odgovor na zahtjev za provjeru izdanih kartica

                     Obvezno

                     Oznaka statusa

                     Oznaka statusa pretraživanja (npr. pronađeno, nije pronađeno, pogreška itd.).

                     Da

                     Poruka o statusu

                     Opis statusa s objašnjenjem (ako je potrebno).

                     Ne

                        Pronađene pojedinosti vozača

                     Da

                     Prezime

                     Prezimena pronađenih vozača.

                     Da

                     Ime

                     Ime(na) pronađenih vozača.

                     Ne

                     Datum rođenja

                     Datum rođenja pronađenih vozača.

                     Da

                     Mjesto rođenja

                     Mjesto rođenja pronađenih vozača.

                     Ne

                     Broj kartice vozača

                     Broj kartice pronađenog vozača.

                     Da

                     Status kartice vozača

                     Status kartice pronađenog vozača.

                     Da

                     Tijelo koje je izdalo karticu vozača

                     Ime tijela koje je izdalo karticu pronađenog vozača.

                     Da

                     Datum početka valjanosti kartice vozača

                     Datum početka valjanosti kartice pronađenog vozača.

                     Da

                     Datum isteka kartice vozača

                     Datum isteka kartice pronađenog vozača.

                     Da

                     Datum promjene statusa kartice vozača

                     Datum kada je kartica pronađenog vozača zadnji put promijenjena.

                     Da

                     Mehanizam pretraživanja

                     Podatak je li kartica pronađena NYSIIS pretraživanjem ili prilagođenim pretraživanjem.

                     Da

                     Privremena kartica

                     Pronađena kartica je privremena kartica.

                     Ne

                     Broj vozačke dozvole

                     Broj vozačke dozvole pronađenog vozača.

                     Da

                     Zemlja izdavanja vozačke dozvole

                     Zemlja u kojoj je pronađenom vozaču izdana vozačka dozvola.

                     Da

                     Status vozačke dozvole

                     Status vozačke dozvole pronađenog vozača.

                     Ne

                     Datum izdavanja vozačke dozvole

                     Datum izdavanja vozačke dozvole pronađenog vozača.

                     Ne

                     Datum isteka vozačke dozvole

                     Datum isteka vozačke dozvole pronađenog vozača.

                     Ne

                     Zahtjev za provjeru statusa kartice

                     Obvezno

                     Broj kartice vozača

                     Broj kartice čije se pojedinosti zahtijevaju.

                     Da

                     Odgovor na zahtjev za provjeru statusa kartice

                     Obvezno

                     Oznaka statusa

                     Oznaka statusa zahtjeva za pojedinosti (npr. pronađeno, nije pronađeno, pogreška itd.).

                     Da

                     Poruka o statusu

                     Opis statusa s objašnjenjem (ako je potrebno).

                     Ne

                     Status kartice

                     Status zahtijevane kartice.

                     Da

                     Tijelo koje je izdalo karticu

                     Ime tijela koje je izdalo zahtijevanu karticu.

                     Da

                     Datum početka valjanosti kartice

                     Datum početka valjanosti zahtijevane kartice.

                     Da

                     Datum isteka kartice

                     Datum isteka zahtijevane kartice.

                     Da

                     Datum promjene statusa kartice

                     Datum kada je zahtijevana kartica zadnji put promijenjena.

                     Da

                     Valjana za vožnju

                     Pronađena kartica je/nije valjana za vožnju.

                     Da

                     Privremena kartica

                     Pronađena kartica je privremena kartica.

                     Ne

                        Kartica radionice

                     Ime radionice

                     Ime radionice kojoj je kartica izdana.

                     Da

                     Adresa radionice

                     Adresa radionice kojoj je kartica izdana.

                     Da

                     Prezime

                     Prezime osobe kojoj je kartica izdana.

                     Ne

                     Ime

                     Ime osobe kojoj je kartica izdana.

                     Ne

                     Datum rođenja

                     Datum rođenja osobe kojoj je kartica izdana.

                     Ne

                        Pojedinosti imatelja kartice

                     Prezime

                     Prezime vozača kojem je kartica izdana.

                     Da

                     Ime

                     Ime vozača kojem je kartica izdana.

                     Ne

                     Datum rođenja

                     Datum rođenja vozača kojem je kartica izdana.

                     Da

                     Mjesto rođenja

                     Mjesto rođenja vozača kojem je kartica izdana.

                     Ne

                     Broj vozačke dozvole

                     Broj vozačke dozvole vozača kojem je kartica izdana.

                     Da

                     Zemlja izdavanja vozačke dozvole

                     Zemlja koja je izdala vozačku dozvolu vozaču kojem je kartica izdana.

                     Da

                     Status vozačke dozvole

                     Status vozačke dozvole vozača kojem je kartica izdana.

                     Ne

                     Datum izdavanja vozačke dozvole

                     Datum izdavanja vozačke dozvole vozaču kojem je kartica izdana.

                     Ne

                     Datum isteka vozačke dozvole

                     Datum isteka vozačke dozvole vozača kojem je kartica izdana.

                     Ne

                     Zahtjev za promjenu statusa kartice

                     Obvezno

                     Broj kartice vozača

                     Broj kartice čiji se status promijenio.

                     Da

                     Novi status kartice vozača

                     Novi status nakon promjene statusa kartice.

                     Da

                     Razlog promjene

                     Razlog promjene statusa kartice (slobodni tekst).

                     Ne

                     Datum promjene statusa kartice vozača

                     Datum i vrijeme kad je promijenjen status kartice.

                     Da

                        Prijavitelj

                     Tijelo

                     Ime tijela koje je promijenilo status kartice.

                     Da

                     Prezime

                     Prezime osobe koja je promijenila status kartice.

                     Ne

                     Ime

                     Ime osobe koja je promijenila status kartice.

                     Ne

                     Telefon

                     Telefonski broj osobe koja je promijenila status kartice.

                     Ne

                     Adresa e-pošte

                     Adresa e-pošte osobe koja je promijenila status kartice.

                     Ne

                     Potvrda promjene statusa kartice

                     Obvezno

                     Oznaka statusa

                     Oznaka statusa potvrde (u redu, nije pronađeno, pogreška itd.).

                     Da

                     Vrsta potvrde

                     Vrsta potvrde: potvrda zahtjeva ili potvrda odgovora

                     Da

                     Poruka o statusu

                     Opis statusa s objašnjenjem (ako je potrebno).

                     Ne

                     Odgovor na zahtjev za promjenu statusa kartice

                     Obvezno

                     Oznaka statusa

                     Oznaka statusa ažuriranja evidencije (u redu, nije u redu, pogreška itd.).

                     Da

                     Poruka o statusu

                     Opis statusa s objašnjenjem (ako je potrebno).

                     Ne

                     Zahtjev za karticu izdanu na temelju vozačke dozvole

                     Obvezno

                     Broj kartice vozača

                     Broj izdane kartice vozača.

                     Da

                     Broj vozačke dozvole

                     Broj strane vozačke dozvole koja je upotrijebljena za podnošenje zahtjeva za karticu vozača.

                     Da

                     Odgovor na karticu izdanu na temelju vozačke dozvole

                     Obvezno

                     Oznaka statusa

                     Oznaka statusa kojom se potvrđuje primitak obavijesti (u redu, nije u redu, pogreška itd.).

                     Da

                     Poruka o statusu

                     Opis statusa s objašnjenjem (ako je potrebno).

                     Ne

                     Prezime

                     Prezime vozača kojem je kartica izdana.

                     Da

                     Ime

                     Ime vozača kojem je kartica izdana.

                     Ne

                     Datum rođenja

                     Datum rođenja vozača kojem je kartica izdana.

                     Da

      PRILOG IV.

         Usluge transliteracije i sustava NYSIIS (New York State Identification and Intelligence System)

      1.   Algoritam NYSIIS koji se primjenjuje u centralnom čvorištu upotrebljava se za kodiranje imena svih vozača u nacionalnoj evidenciji.
      2.   Pri traženju kartice putem funkcije CIC (provjera izdanih kartica) kao primarni mehanizam pretraživanja upotrebljavaju se ključevi NYSIIS.
      3.   Osim toga, države članice mogu upotrebljavati prilagođen algoritam za dobivanje dodatnih rezultata.
      4.   Uz rezultate pretraživanja navodi se mehanizam pretraživanja koji je upotrijebljen za pronalaženje podatka, to jest pretraživanje s pomoću NYSIIS-a ili prilagođeno pretraživanje.
      5.   Ako država članica odluči zabilježiti obavijesti o karticama izdanima na temelju vozačke dozvole (ICDL), tada se ključevi NYSIIS koji se nalaze u obavijesti bilježe kao dio podataka o karticama izdanima na temelju vozačke dozvole.
      5.1.   Pri pretraživanju podataka o karticama izdanima na temelju vozačke dozvole država članica upotrebljava ključeve NYSIIS za ime podnositelja zahtjeva.

      PRILOG V.

         Sigurnosni zahtjevi

      1.   Za razmjenu poruka između centralnog čvorišta i nacionalnih sustava upotrebljava se protokol HTTPS.
      2.   U nacionalnim sustavima upotrebljavaju se certifikati PKI koje izdaje Komisija za potrebe zaštite prijenosa poruka između nacionalnih sustava i centralnog čvorišta.
      3.   Nacionalni sustavi primjenjuju, kao minimum, certifikate s hash algoritmom potpisa SHA-2 (SHA-256) i dužinom javnog ključa od 2 048 bita.

      PRILOG VI.

         Razine usluga

      1.   Nacionalni sustavi moraju pružati sljedeće minimalne razine usluga:
      1.1.   Moraju biti dostupni 24 sata dnevno, sedam dana u tjednu.
      1.2.   Njihova se dostupnost prati porukama koje centralno čvorište šalje u redovitim vremenskim razmacima (heartbeat messages).
      1.3.   Njihova stopa dostupnosti mora iznositi 98 %, u skladu sa sljedećom tablicom (iznosi su zaokruženi na najbližu prikladnu jedinicu):

                  Dostupnost od

                  znači nedostupnost od

                  dnevno

                  mjesečno

                  godišnje

                  98 %

                  pola sata

                  15 sati

                  7,5 dana

            Države članice potiču se da poštuju dnevnu stopu dostupnosti. Međutim, poznato je da je prilikom određenih nužnih aktivnosti, primjerice tijekom održavanja sustava, sustav nedostupan više od 30 minuta. Mjesečne i godišnje stope dostupnosti obvezne su.
      1.4.   Moraju odgovoriti na najmanje 98 % zahtjeva koji su im proslijeđeni u jednom kalendarskom mjesecu.
      1.5.   Na zahtjeve moraju odgovoriti u roku od deset sekundi.
      1.6.   Prekoračenje vremena za zahtjeve (vrijeme u kojem podnositelj zahtjeva može čekati odgovor) ne smije prijeći 20 sekundi.
      1.7.   Moraju biti u mogućnosti obraditi šest zahtjeva u sekundi.
      1.8.   Nacionalni sustavi ne smiju slati više od dva zahtjeva u sekundi čvorištu TACHOneta.
      1.9.   Svaki nacionalni sustav mora biti u stanju prevladati potencijalne tehničke probleme centralnog čvorišta ili nacionalnih sustava u drugim državama članicama. Ti problemi obuhvaćaju, ali nisu ograničeni na:

                  (a)

                  gubitak veze s centralnim čvorištem;

                  (b)

                  slučajeve kada nije primljen odgovor na zahtjev;

                  (c)

                  primanje odgovora nakon prekoračenja vremena poruke;

                  (d)

                  primanje nezatraženih poruka;

                  (e)

                  primanje nevaljanih poruka.

            2.   Centralno čvorište mora:
      2.1.   omogućiti stopu dostupnosti od 98 %;
      2.2.   obavještavati nacionalne sustave o svim pogreškama, bilo porukom odgovora ili namjenskom porukom o pogrešci. Nacionalni sustavi moraju primiti te namjenske poruke o pogrešci i imati eskalacijski tijek rada za poduzimanje odgovarajućih mjera za ispravljanje prijavljene pogreške.
      3.   Održavanje
      Države članice putem mrežne aplikacije obavješćuju druge države članice i Komisiju o svim uobičajenim postupcima održavanja najmanje tjedan dana prije početka tih postupaka ako je to tehnički moguće.

      PRILOG VII.

         Evidentiranje i statistička obrada prikupljenih podataka u centralnom čvorištu

      1.   Kako bi se osigurala privatnost, podaci za statističke svrhe su anonimni. Identifikacijski podaci koji se odnose na određenu karticu, vozača ili vozačku dozvolu ne smiju biti dostupni za statističke svrhe.
      2.   Evidencijske informacije moraju sadržavati podatke o svim transakcijama za potrebe nadzora i otklanjanja grešaka te omogućiti pripremu statistika o tim transakcijama.
      3.   Osobni se podaci ne smiju zadržavaju u datotekama dulje od šest mjeseci. Statistički se podaci čuvaju neograničeno.
      4.   Statistički podaci koji se upotrebljavaju za izvješćivanje uključuju:

                  (a)

                  državu članicu koja upućuje zahtjev;

                  (b)

                  državu članicu koja odgovara na zahtjev;

                  (c)

                  vrstu poruke;

                  (d)

                  oznaku statusa odgovora;

                  (e)

                  datum i vrijeme poruka;

                  (f)

                  vrijeme odgovora.

      PRILOG VIII.

         Upotreba sustava za razmjenu poruka TACHOnet

      1.   Izdavanje kartica vozača

      1.1.   Ako podnositelj zahtjeva za karticu vozača ima vozačku dozvolu izdanu u državi članici različitoj od one u kojoj je podnesen zahtjev, država članica u kojoj je podnesen zahtjev pokreće opće pretraživanje za provjeru izdane kartice (Check Issued Card, CIC).
      1.2.   Država članica koja izdaje karticu vozača vozaču koji ima vozačku dozvolu izdanu u drugoj državi članici s pomoću funkcije kartice izdane na temelju vozačke dozvole (Issued Card Driving Licence, ICDL) odmah obavješćuje potonju da je kartica vozača izdana.
      1.3.   Ako podnositelj zahtjeva za karticu vozača ima vozačku dozvolu izdanu u državi članici u kojoj je podnesen zahtjev i za koju je u nacionalnoj evidenciji prethodno zabilježena obavijest ICDL, ta država članica upućuje ciljano pretraživanje CIC ili pretraživanje za provjeru statusa kartice (Check Card Status, CCS) državi članici koja je poslala obavijest ICDL.
      1.4.   Svaka obavijest ICDL bilježi se u nacionalnoj evidenciji države članice koja je prima.
      1.5.   Države članice provode opće pretraživanje CIC za najmanje 30 % zahtjeva koje su podnijeli vozači koji imaju dozvolu izdanu u toj državi članici.
      1.6.   Države članice ne moraju upotrebljavati funkciju ICDL kako je predviđeno u točkama od 1.3. do 1.5. U tom slučaju one obavljaju opće pretraživanje CIC za svaki primljeni zahtjev.
      1.7.   Države članice obavješćuju Komisiju najkasnije do datuma primjene ove Uredbe o tome hoće li bilježiti obavijesti ICDL u svojim nacionalnim evidencijama ili će slijediti postupak iz točke 1.6.
      1.8.   Države članice koje pet godina ili manje prije datuma primjene ove Uredbe nisu bilježile obavijesti ICDL u svojim nacionalnim evidencijama kako je utvrđeno u točki 1.4. provode opće pretraživanje CIC za 100 % zahtjeva, osim za vozačke dozvole za koje nije zabilježena obavijest ICDL; u tom se slučaju primjenjuje točka 1.3.
      1.9.   Obveza iz točke 1.8. primjenjuje se za razdoblje od pet godina od datuma učinkovite primjene bilježenja obavijesti ICDL u nacionalnoj evidenciji svake države članice.
      2.   Poništene, povučene ili ukradene kartice vozača

      2.1.   Ako je u skladu s člankom 26. stavkom 7. i člankom 29. stavkom 2. Uredbe (EU) br. 165/2014 kartica vozača poništena, povučena ili proglašena ukradenom u državi članici koja je nije izdala, nadležno tijelo mora:

                  (a)

                  provjeriti stvarni status kartice slanjem zahtjeva CCS državi članici koja ju je izdala. Ako broj kartice nije poznat, prije spomenutog zahtjeva CCS šalje se ciljani zahtjev CIC;

                  (b)

                  putem sustava za razmjenu poruka TACHOnet poslati obavijest o promjeni statusa kartice (Modify Card Status, MCS) državi članici koja ju je izdala.

            3.   Zamjena kartica vozača

      3.1.   Ako imatelj kartice vozača podnese zahtjev za zamjenu kartice vozača u državi članici koja je nije izdala, nadležno tijelo države u kojoj je zahtjev podnesen provjerava stvarni status kartice slanjem zahtjeva CCS državi koja ju je izdala.
      3.2.   Nakon što se status kartice vozača provjeri i utvrdi se da je valjana za zamjenu, nadležno tijelo države članice u kojoj je zahtjev podnesen putem sustava za razmjenu poruka TACHOnet šalje zahtjev MCS državi članici koja ju je izdala.
      3.3.   Države članice koje obnavljaju ili zamjenjuju karticu vozača koji ima vozačku dozvolu izdanu u drugoj državi članici s pomoću funkcije ICDL odmah obavješćuju državu članicu koja ju je izdala da je kartica vozača obnovljena ili zamijenjena.


title: Provedbena uredba Komisije (EU) 2017/368 оd 2. ožujka 2017. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               3.3.2017

               HR

               Službeni list Europske unije

               L 56/208

         PROVEDBENA UREDBA KOMISIJE (EU) 2017/368
   оd 2. ožujka 2017.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 2. ožujka 2017.

            Za Komisiju,

            u ime predsjednika,

         Jerzy PLEWA

            Glavni direktor

            Glavna uprava za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  EG

                  235,2

                  IL

                  149,3

                  MA

                  90,0

                  TR

                  92,9

                  ZZ

                  141,9

                  0707 00 05

                  MA

                  79,2

                  TR

                  177,0

                  ZZ

                  128,1

                  0709 91 00

                  EG

                  97,7

                  ZZ

                  97,7

                  0709 93 10

                  MA

                  51,8

                  TR

                  151,2

                  ZZ

                  101,5

                  0805 10 22 , 0805 10 24 , 0805 10 28

                  EG

                  45,0

                  IL

                  72,5

                  MA

                  48,3

                  TN

                  49,2

                  TR

                  73,7

                  ZZ

                  57,7

                  0805 50 10

                  EG

                  74,7

                  TR

                  77,0

                  ZZ

                  75,9

                  0808 10 80

                  CN

                  116,5

                  US

                  128,5

                  ZZ

                  122,5

                  0808 30 90

                  CL

                  225,3

                  CN

                  88,7

                  ZA

                  115,2

                  ZZ

                  143,1

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 1220/2011 od 25. studenoga 2011. o izmjeni Uredbe (EZ) br. 867/2008 o utvrđivanju detaljnih pravila za primjenu Uredbe Vijeća (EZ) br. 1234/2007 u pogledu organizacija gospodarskih subjekata u sektoru maslina, njihovih programa rada i njihovog financiranja

text:
                  03/Sv. 61

                  HR

                  Službeni list Europske unije

                  131

            32011R1220

                  L 313/6

                  SLUŽBENI LIST EUROPSKE UNIJE

            PROVEDBENA UREDBA KOMISIJE (EU) br. 1220/2011
      od 25. studenoga 2011.
      o izmjeni Uredbe (EZ) br. 867/2008 o utvrđivanju detaljnih pravila za primjenu Uredbe Vijeća (EZ) br. 1234/2007 u pogledu organizacija gospodarskih subjekata u sektoru maslina, njihovih programa rada i njihovog financiranja
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 103. stavak 2. treći podstavak u vezi s njezinim člankom 4.,
      budući da:

                  (1)

                  U svjetlu iskustva stečenog primjenom radnih programa organizacija gospodarskih subjekata u sektoru maslina, u Uredbu Komisije (EZ) br. 867/2008 (2) trebalo bi unijeti određene izmjene.

                  (2)

                  Kako bi se osigurala bolja provedba članka 103. Uredbe (EZ) br. 1234/2007 te zaštita financijskih interesa Unije u slučaju kada su organizacije proizvođača korisnici mjera ruralnog razvoja na temelju Uredbe Vijeća (EZ) br. 1698/2005 od 20. rujna 2005. o potpori ruralnom razvoju iz Europskog poljoprivrednog fonda za ruralni razvoj (EPFRR) (3), trebalo bi predvidjeti da se odobrenje organizacija gospodarskih subjekata u sektoru maslina mora odmah odbiti ili privremeno ili trajno ukinuti ako su one kažnjene na temelju tih uredbi.

                  (3)

                  U području nadzora tržišta i administrativnog upravljanja, korisno je usredotočiti se na teme povezane s mjerama predviđenim u okviru programa rada organizacija gospodarskih subjekata, dok u području poboljšanja kvalitete proizvodnje maslinovog ulja i stolnih maslina treba, radi učinkovitosti, predvidjeti nove vrste tehničke pomoći.

                  (4)

                  Kako bi se poboljšala usklađenost mjera koje su prihvatljive za financiranje od strane Unije, poželjno je, što se tiče suzbijanja maslinove mušice, ograničiti financiranje na one mjere koje su predviđene u članku 5. stavku 1. točki (b) podtočki iii. Uredbe (EZ) br. 867/2008.

                  (5)

                  S obzirom na stečeno iskustvo, potrebno je povećati minimalni postotak financijskih sredstava Unije koji se dodjeljuju za smanjenje učinaka uzgoja maslina na okoliš kako bi se uzeo u obzir važan razvoj na tom području. Slično tome, kako bi se sredstva dodijeljena programima rada iskoristila na najbolji mogući način, u izdacima za njihovu provedbu trebalo bi smanjiti postotak općih troškova.

                  (6)

                  Trebalo bi pojednostavniti upravne postupke u slučajevima kada izmjene programa uključuju zamjenu jedne mjere drugom i kada je planirani proračun za svaku mjeru manji od 10 000 EUR, pri čemu početni cilj programa mora ostati nepromijenjen.

                  (7)

                  Kako bi se olakšala provedba programa, uvjeti za oslobađanje sredstava osiguranja povezanih s predujmovima trebali bi biti fleksibilniji, pod uvjetom da su prihvatljivi izdaci stvarno nastali i da su provjereni.

                  (8)

                  Treba odrediti novi rok do kojeg dotične države članice moraju obavijestiti Komisiju o nacionalnim mjerama koje poduzimaju za provedbu ove Uredbe.

                  (9)

                  Uredbu (EZ) br. 867/2008 trebalo bi stoga na odgovarajući način izmijeniti.

                  (10)

                  Mjere predviđene ovom Uredbom u skladu su s mišljenjem Upravljačkog odbora za zajedničku organizaciju poljoprivrednih tržišta,

            DONIJELA JE OVU UREDBU:
      Članak 1.
      Uredba (EZ) br. 867/2008 mijenja se kako slijedi:

                  1.

                  U članku 3. stavku 5. dodaje se sljedeći podstavak (c):

                              „(c)

                              kažnjena zbog kršenja programa financiranja aktivnosti organizacija gospodarskih subjekata predviđenog u članku 103. Uredbe (EZ) br. 1234/2007 ili za prekršaj u okviru primjene mjera ruralnog razvoja predviđenih u Uredbi Vijeća (EZ) br. 1698/2005 (*).

                     (*)  SL L 277, 21.10.2005., str. 1.”"

                  2.

                  Članak 5. stavak 1. mijenja se kako slijedi:

                              (a)

                              točka (a) podtočka ii. zamjenjuje se sljedećim:

                                          „ii.

                                          izrada studija o temama vezanim za druge mjere predviđene u programu rada dotične organizacije gospodarskih subjekata;”;

                              (b)

                              točka (c) mijenja se kako slijedi:

                                          i.

                                          točka i. zamjenjuje se sljedećim:

                                                      „i.

                                                      poboljšanje uvjeta za uzgoj, berbu, isporuku i skladištenje maslina prije prerade, u skladu s tehničkim specifikacijama koje je utvrdilo nadležno nacionalno tijelo;”;

                                          ii.

                                          točka iii. zamjenjuje se sljedećim:

                                                      „iii.

                                                      poboljšanje uvjeta skladištenja i uporabe ostataka nastalih pri proizvodnji maslinovog ulja i stolnih maslina te poboljšanje uvjeta punjenja maslinovog ulja u boce;”;

                                          iii.

                                          točka iv. zamjenjuje se sljedećim:

                                                      „iv.

                                                      tehnička pomoć proizvodnji, industriji prerade maslina, proizvođačima stolnih maslina, uljarama i pakirnicama, koja obuhvaća aspekte vezane za kvalitetu proizvoda;”;

                                          iv.

                                          točka vi. zamjenjuje se sljedećim:

                                                      „vi.

                                                      osposobljavanje kušača u svrhu provedbe organoleptičkih provjera djevičanskih maslinovih ulja i stolnih maslina.”

                  3.

                  U članku 6. prvi se stavak zamjenjuje sljedećim:
                  „U svakoj se državi članici najmanje 30 % iznosa financijskih sredstava Unije raspoloživih u skladu s člankom 103. Uredbe (EZ) br. 1234/2007 dodjeljuje području djelovanja iz članka 5. stavka 1. prvog podstavka točke (b) ove Uredbe, a minimalni postotak od 12 % tih financijskih sredstava Zajednice dodjeljuje se području iz članka 5. stavka 1. prvog podstavka točke (d).”

                  4.

                  U članku 7. stavku 1. dodaje se sljedeća točka (g):

                              „(g)

                              mjere i aktivnosti koje se odnose na suzbijanje maslinove mušice, osim mjera predviđenih u članku 5. stavku 1. točki (b) podtočki iii.”

                  5.

                  U članku 8. stavku 2. drugom podstavku, točka (d) zamjenjuje se sljedećim:

                              „(d)

                              planirane izdatke, raščlanjene po mjerama i područjima mjera kako su navedeni u članku 5. stavku 1., s pojedinostima za svako 12-mjesečno razdoblje od datuma odobrenja programa rada, pri čemu se posebno navode režijski troškova koji ne smiju prijeći 5 % ukupnog iznosa i druge glavne vrste troškova;”.

                  6.

                  U članku 10. dodaje se sljedeći stavak 6.:

                              „6.

                              Odstupajući od stavaka 2. i 4., ako izmjene programa rada uključuju zamjenu jedne mjere drugom u istom području, i ako je planirani proračun za svaku mjeru manji od 10 000 EUR, organizacije gospodarskih subjekata moraju o tome obavijestiti nadležno tijelo dva mjeseca prije provedbe nove mjere. Ako nadležno tijelo ne uloži prigovor u roku od mjesec dana od obavijesti, smatra se da je izmjena prihvaćena. Obavijesti se prilaže popratna dokumentacija u kojoj se navodi cilj, vrsta i posljedice predložene izmjene i dokazuje da se dotičnom izmjenom ne mijenja početni cilj predmetnog programa.”

                  7.

                  Članak 11. stavak 5. zamjenjuje se sljedećim tekstom:
                  „5.   Do datuma koji odredi država članica, ali najkasnije do kraja svake godine provedbe programa rada, dotične organizacije gospodarskih subjekata mogu podnijeti zahtjev za oslobađanje sredstva osiguranja iz stavka 4. do iznosa koji je jednak svim izdacima u okviru prvog obroka uplate koji su stvarno nastali i koje je provjerila država članica. Država članica utvrđuje koje popratne dokumente treba priložiti ovom zahtjevu i provjerava ih te oslobađa sredstvo osiguranja koje odgovara dotičnim izdacima najkasnije tijekom drugog mjeseca koji slijedi nakon mjeseca u kojem je zahtjev podnesen.”

                  8.

                  U članku 18. stavku 1. uvodna se rečenica zamjenjuje sljedećim:

                              „1.

                              Najkasnije 31. siječnja nakon svakog trogodišnjeg razdoblja koje počinje 1. travnja u skladu s člankom 8., države članice koje proizvode maslinovo ulje obavješćuju Komisiju o nacionalnim mjerama za provedbu ove Uredbe, a posebno o onima koje se odnose na:”.

            Članak 2.
      Ova Uredba stupa na snagu sedmog dana od dana objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 25. studenoga 2011.

               Za Komisiju

               Predsjednik

            José Manuel BARROSO

         (1)  SL L 299, 16.11.2007., str. 1.

         (2)  SL L 237, 4.9.2008., str. 5.

         (3)  SL L 277, 21.10.2005., str. 1.


title: Provedbena uredba Komisije (EU) br. 123/2012 od 13. veljače 2012. o izmjeni Priloga Uredbi (EU) br. 37/2010 o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla, u dijelu koji se odnosi na tvar monepantel  Tekst značajan za EGP

text:
               03/Sv. 43

               HR

               Službeni list Europske unije

               321

         32012R0123

               L 040/4

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 123/2012
   od 13. veljače 2012.
   o izmjeni Priloga Uredbi (EU) br. 37/2010 o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla, u dijelu koji se odnosi na tvar monepantel
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 470/2009 Europskog parlamenta i Vijeća od 6. svibnja 2009. o propisivanju postupaka Zajednice za određivanje najvećih dopuštenih količina rezidua farmakološki djelatnih tvari u hrani životinjskog podrijetla, o stavljanju izvan snage Uredbe Vijeća (EEZ) br. 2377/90 i o izmjeni Direktive 2001/82/EZ Europskog parlamenta i Vijeća i Uredbe (EZ) br. 726/2004 Europskog parlamenta i Vijeća (1), a posebno njezin članak 14. u vezi s njezinim člankom 17.,
   uzimajući u obzir mišljenje Europske agencije za lijekove koje je dao Odbor za medicinske proizvode za veterinarsku uporabu,
   budući da:

               (1)

               Najveće dopuštene količine rezidua (NDK) za farmakološki djelatne tvari namijenjene uporabi u Uniji u veterinarsko-medicinskim proizvodima za životinje koje se koriste za proizvodnju hrane ili u biocidnim pripravcima koji se koriste u uzgoju životinja treba utvrditi u skladu s Uredbom (EZ) br. 470/2009.

               (2)

               Farmakološki djelatne tvari i njihova klasifikacija u odnosu na najveće dopuštene količine rezidua u hrani životinjskog podrijetla navedene su u Prilogu Uredbi Komisije (EU) br. 37/2010 od 22. prosinca 2009. o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla (2).

               (3)

               Monepantel je trenutačno uvršten u tablicu 1. u Prilogu Uredbi (EU) br. 37/2010 kao dopuštena tvar za mišiće, masno tkivo, jetra i bubrege ovaca i koza, osim životinja čije se mlijeko koristi za prehranu ljudi. Privremene najveće dopuštene količine rezidua dotične tvari koje su utvrđene za koze istekle su 1. siječnja 2012.

               (4)

               Dostavljeni su i ocijenjeni dodatni podaci koji su naveli Odbor za medicinske proizvode za veterinarsku uporabu da preporuči da se privremeni NDK-ovi za monepantel za koze utvrde kao konačni.

               (5)

               Unos za monepantel u tablici 1. u Prilogu Uredbi (EU) br. 37/2010 treba stoga na odgovarajući način izmijeniti.

               (6)

               Mjere predviđene ovom Uredbom u skladu su s mišljenjem Stalnog odbora za veterinarsko-medicinske proizvode,

         DONIJELA JE OVU UREDBU:
   Članak 1.
   Prilog Uredbi (EU) br. 37/2010 mijenja se kako je navedeno u Prilogu ovoj Uredbi.
   Članak 2.
   Ova Uredba stupa na snagu trećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 13. veljače 2012.

            Za Komisiju

            Predsjednik

         José Manuel BARROSO

      (1)  SL L 152, 16.6.2009., str. 11.

      (2)  SL L 15, 20.1.2010., str. 1.
   PRILOG
   Unos za monepantel u tablici 1. u Prilogu Uredbi (EU) br. 37/2010 zamjenjuje se sljedećim:

                  Farmakološki djelatna tvar

                  Marker rezidua

                  Vrsta životinje

                  NDK

                  Ciljno tkivo

                  Ostale odredbe
                  (u skladu s člankom 14. stavkom 7. Uredbe (EZ) br. 470/2009)

                  Terapeutska klasifikacija

                  „Monepantel

                  Monepantel

                  Ovce,
                  koze

                  700 μg/kg

                  Mišići

                  Ne primjenjivati kod životinja čije se mlijeko koristi za prehranu ljudi.

                  Antiparazitici/Sredstva za suzbijanje endoparazita”

                  7 000 μg/kg

                  Masno tkivo

                  5 000 μg/kg

                  Jetra

                  2 000 μg/kg

                  Bubreg


title: Provedbena uredba Komisije (EU) 2015/167 оd 3. veljače 2015. o 225. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s mrežom Al Qaidom

text:
               4.2.2015

               HR

               Službeni list Europske unije

               L 28/40

         PROVEDBENA UREDBA KOMISIJE (EU) 2015/167
   оd 3. veljače 2015.
   o 225. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s mrežom Al Qaidom
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 881/2002 od 27. svibnja 2002. o određenim posebnim mjerama ograničavanja protiv određenih osoba i subjekata povezanih s mrežom Al-Qaidom (1), a posebno njezin članak 7. stavak 1. točku (a) i članak 7.a stavak 1.,
   budući da:

               (1)

               U Prilogu I. Uredbi (EZ) br. 881/2002 navode se osobe, skupine i subjekti na koje se odnosi zamrzavanje financijskih sredstava i gospodarskih izvora u skladu s tom Uredbom.

               (2)

               Odbor za sankcije Vijeća sigurnosti Ujedinjenih naroda 23. siječnja 2015. odobrio je da se četiri subjekta dodaju na popis osoba, skupina i subjekata na koje se treba primjenjivati zamrzavanje financijskih sredstava i gospodarskih izvora, koji je sastavio Odbor za sankcije Al Qaidi.

               (3)

               Prilog I. Uredbi (EZ) br. 881/2002 trebalo bi stoga na odgovarajući način ažurirati.

               (4)

               Kako bi se osigurala učinkovitost mjera predviđenih ovom Uredbom, ova bi Uredba trebala odmah stupiti na snagu,

         DONIJELA JE OVU UREDBU:
   Članak 1.
   Prilog I. Uredbi (EZ) br. 881/2002 izmjenjuje se u skladu s Prilogom ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 3. veljače 2015.

            Za Komisiju,

            u ime predsjednika,

            voditelj službe za instrumente vanjske politike

      (1)  SL L 139, 29.5.2002., str. 9.

      PRILOG
      Prilog I. Uredbi (EZ) br. 881/2002 izmjenjuje se kako slijedi:
      Sljedeći se unosi dodaju pod naslov „Fizičke osobe”:

                  (a)

                     „Ashraf Muhammad Yusuf 'Uthman 'Abd Al-Salam (alias (a) Ashraf Muhammad Yusif 'Uthman 'Abd-al-Salam; (b) Ashraf Muhammad Yusuf 'Abd-al-Salam; (c) Ashraf Muhammad Yusif 'Abd al-Salam; (d) Khattab; (e) Ibn al-Khattab). Datum rođenja: 1984. Mjesto rođenja: Irak. Državljanstvo: jordansko. Broj putovnice: (a) K048787 (jordanska putovnica); (b) 486298 (jordanska putovnica). Nacionalni identifikacijski broj: 28440000526 (katarski nacionalni identifikacijski broj). Adresa: Sirijska Arapska Republika (u kojoj se nalazi od prosinca 2014.). Datum uvrštenja na popis iz članka 2.a stavka 4. točke (b): 23.1.2015.”
                  ;

                  (b)

                     „Ibrahim 'Isa Hajji Muhammad Al-Bakr (alias (a) Ibrahim 'Issa Haji Muhammad al-Bakar; (b) Ibrahim 'Isa Haji al-Bakr; (c) Ibrahim Issa Hijji Mohd Albaker; (d) Ibrahim Issa Hijji Muhammad al-Baker; (e) Ibrahim 'Issa al-Bakar; (f) Ibrahim al-Bakr; (g) Abu-Khalil). Datum rođenja: 12.7.1977. Mjesto rođenja: Katar. Državljanstvo: katarsko. Broj putovnice: 01016646 (katarska putovnica). Datum uvrštenja na popis iz članka 2.a stavka 4. točke (b): 23.1.2015.”
                  ;

                  (c)

                     „Tarkhan Tayumurazovich Batirashvili (alias (a) Tarkhan Tayumurazovich Batyrashvili; (b) Tarkhan Batirashvili; (c) Omar Shishani; (d) Umar Shishani; (e) Abu Umar al-Shishani; (f) Omar al-Shishani; (g) Chechen Omar; (h) Omar the Chechen; (i) Omer the Chechen; (j) Umar the Chechen; (k) Abu Umar; (l) Abu Hudhayfah). Datum rođenja: (a) 11.1.1986.; (b) 1982. Mjesto rođenja: Akhmeta, selo Birkiani, Gruzija. Državljanstvo: gruzijsko. Broj putovnice: 09AL14455 (gruzijska putovnica, ističe 26.6.2019.). Nacionalni identifikacijski broj: 08001007864 (gruzijski nacionalni identifikacijski broj). Adresa: Sirijska Arapska Republika (u kojoj se nalazi od prosinca 2014.). Datum uvrštenja na popis iz članka 2.a stavka 4. točke (b): 23.1.2015.”
                  ;

                  (d)

                     „'Abd Al-Malik Muhammad Yusuf 'Uthman 'Abd Al-Salam (alias (a) 'Abd al-Malik Muhammad Yusif 'Abd-al-Salam; (b) 'Umar al-Qatari; (c) 'Umar al-Tayyar). Datum rođenja: 13.7.1989. Državljanstvo: jordansko. Broj putovnice: K475336 (jordanska putovnica izdana 31.8.2009., istekla 30.8.2014.). Nacionalni identifikacijski broj: 28940000602 (katarski nacionalni identifikacijski broj). Datum uvrštenja na popis iz članka 2.a stavka 4. točke (b): 23.1.2015.”


title: Provedbena uredba Komisije (EU) br. 1164/2014 оd 31. listopada 2014. o izmjeni Provedbene uredbe (EU) br. 411/2014 o otvaranju uvoznih carinskih kvota Unije za svježe i zamrznuto goveđe i teleće meso podrijetlom iz Ukrajine i upravljanju tim kvotama

text:
               31.10.2014

               HR

               Službeni list Europske unije

               L 314/1

         PROVEDBENA UREDBA KOMISIJE (EU) br. 1164/2014
   оd 31. listopada 2014.
   o izmjeni Provedbene uredbe (EU) br. 411/2014 o otvaranju uvoznih carinskih kvota Unije za svježe i zamrznuto goveđe i teleće meso podrijetlom iz Ukrajine i upravljanju tim kvotama
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 187. točke (a), (c) i (d),
   budući da:

               (1)

               Uredbom (EU) br. 374/2014 Europskog parlamenta i Vijeća (2) predviđeni su povlašteni sporazumi za 2014. u pogledu carina za uvoz određene robe podrijetlom iz Ukrajine. U skladu s člankom 3. te Uredbe dopušta se uvoz u Uniju poljoprivrednih proizvoda iz Priloga III. u okviru carinskih kvota utvrđenih u tom Prilogu.

               (2)

               Provedbenom uredbom Komisije (EU) br. 411/2014 (3) otvorene su uvozne carinske kvote Unije za svježe i zamrznuto goveđe i teleće meso podrijetlom iz Ukrajine i utvrđen je način upravljanja tim kvotama do 31. listopada 2014.

               (3)

               Uredba (EU) br. 374/2014 izmijenjena je Uredbom (EU) br. 1150/2014 Europskog parlamenta i Vijeća (4). Tom se izmjenom prvenstveno osigurava produženje primjene Uredbe (EU) br. 374/2014 do 31. prosinca 2015. i utvrđivanje količine kvota za 2015. Stoga je prikladno izmijeniti Provedbenu uredbu (EU) br. 411/2014.

               (4)

               Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   Izmjena Provedbene uredbe (EU) br. 411/2014
   Provedbena uredba (EU) br. 411/2014 mijenja se kako slijedi:

               1.

               Članak 2. zamjenjuje se sljedećim:
               „Članak 2.
               Razdoblja uvozne carinske kvote
               1.   Uvozna carinska kvota iz članka 1. stavka 1. otvorena je od 25. travnja do 31. prosinca 2014. i od 1. siječnja do 31. prosinca 2015.
               2.   Količina utvrđena za godišnju uvoznu carinsku kvotu za 2015. za redni broj iz Priloga I. dijeli se na četiri podrazdoblja kako slijedi:

                           (a)

                           25 % od 1. siječnja do 31. ožujka;

                           (b)

                           25 % od 1. travnja do 30. lipnja;

                           (c)

                           25 % od 1. srpnja do 30. rujna;

                           (d)

                           25 % od 1. listopada do 31. prosinca.”

               2.

               Članak 3. mijenja se kako slijedi:

                           (a)

                           naslov se zamjenjuje sljedećim:
                           „Zahtjevi za uvozna prava za razdoblje carinske kvote 2014.”;

                           (b)

                           u stavku 8., datum „31. listopada 2014.” zamjenjuje se datumom „31. prosinca 2014.”

               3.

               Umeće se sljedeći članak 3.a:
               „Članak 3.a
               Zahtjevi za uvozna prava za razdoblje carinske kvote 2015.
               1.   Zahtjevi za uvozna prava podnose se tijekom prvih sedam dana mjeseca koji prethodi svakom podrazdoblju iz članka 2. stavka 2.
               2.   Sredstvo osiguranja od 6 EUR na 100 kilograma neto mase polaže se u trenutku podnošenja zahtjeva za uvozna prava.
               3.   Podnositelji zahtjeva za uvozna prava pri podnošenju prvog zahtjeva za određenu kvotnu godinu dostavljaju dokaz da su količinu proizvoda od telećeg mesa obuhvaćenih oznakama KN 0201 ili 0202 uvezli sami ili u svoje ime u skladu s odgovarajućim carinskim odredbama, tijekom razdoblja od 12 mjeseci neposredno prije njihova prvog zahtjeva (u daljnjem tekstu ‚referentna količina’). Poduzeće nastalo spajanjem više poduzeća, od kojih je svako uvezlo referentne količine, može te referentne količine upotrijebiti kao osnovu svojeg zahtjeva.
               4.   Ukupna količina obuhvaćena zahtjevom za uvozna prava podnesenim u podrazdoblju uvozne carinske kvote ne prelazi 25 % referentne količine podnositelja zahtjeva. Nadležna tijela odbijaju zahtjeve koji nisu u skladu s ovim pravilom.
               5.   Države članice najkasnije 14. dana mjeseca u kojem su zahtjevi podneseni obavješćuju Komisiju o ukupnim količinama proizvoda, uključujući i podatke o tome da ih nema, u svim zahtjevima, a ta je količina izražena u kilogramima mase proizvoda.
               6.   Uvozna prava dodjeljuju se od 23. dana mjeseca u kojem su zahtjevi podneseni do najkasnije posljednjeg dana tog mjeseca.
               7.   Ako primjena koeficijenta dodjele iz članka 7. stavka 2. Uredbe (EZ) br. 1301/2006 dovede do dodjele manje uvoznih prava od zatraženih, sredstvo osiguranja položeno u skladu sa stavkom 2. oslobađa se razmjerno bez odgode.
               8.   Uvozna prava vrijede od prvog dana podrazdoblja za koje je zahtjev podnesen do 31. prosinca 2015. Uvozna prava nisu prenosiva.”

               4.

               Članak 4. mijenja se kako slijedi:

                           (a)

                           naslov se zamjenjuje sljedećim:
                           „Izdavanje uvoznih dozvola za razdoblje carinske kvote 2014.”;

                           (b)

                           u stavku 8. datum „31. listopada 2014.” zamjenjuje se datumom „31. prosinca 2014.”

               5.

               Umeće se sljedeći članak 4.a:
               „Članak 4.a
               Izdavanje uvoznih dozvola za razdoblje carinske kvote 2015.
               1.   Puštanje u slobodni promet količina dodijeljenih u okviru uvozne carinske kvote iz članka 1. stavka 1. podliježe predočenju uvozne dozvole.
               2.   Zahtjevi za uvoznu dozvolu obuhvaćaju ukupnu količinu dodijeljenih uvoznih prava. Poštuje se obveza iz članka 23. stavka 1. Delegirane uredbe Komisije (EU) br. 907/2014 (5).
               3.   Zahtjevi za dozvolu podnose samo u državi članici u kojoj je podnositelj podnio zahtjev i dobio uvozna prava u okviru uvozne carinske kvote iz članka 1. stavka 1.
               4.   Svako izdavanje uvozne dozvole dovodi do odgovarajućeg smanjenja dobivenih uvoznih prava, a sredstvo osiguranja položeno u skladu s člankom 3.a stavkom 2. oslobađa se razmjerno bez odgode.
               5.   Uvozne dozvole izdaju se na zahtjev i u ime gospodarskog subjekta koji je dobio uvozna prava.
               6.   Zahtjevi za dozvole odnose se na samo jedan redni broj. Mogu se odnositi na nekoliko proizvoda obuhvaćenih različitim oznakama KN. U tom slučaju sve oznake KN upisuju se u polje 15. zahtjeva za dozvole, a njihovi opisi u polje 16. dozvole.
               7.   Zahtjevi za dozvolu i uvozne dozvole sadržavaju:

                           (a)

                           u polju 8. ime ‚Ukrajina’ kao država podrijetla i polje ‚da’ označeno križićem;

                           (b)

                           u polju 20. jedan od unosa iz Priloga II.

                     8.   U svakoj dozvoli navodi se količina za svaku oznaku KN.
               9.   Odstupajući od članka 5. stavka 3. točke (b) Uredbe (EZ) br. 382/2008, uvozna dozvola vrijedi 30 dana od stvarnog datuma izdavanja dozvole u smislu članka 22. stavka 2. Uredbe (EZ) br. 376/2008. Međutim, rok valjanosti uvoznih dozvola istječe najkasnije 31. prosinca 2015.

                  (5)  Delegirana uredba Komisije (EU) br. 907/2014 оd 11. ožujka 2014. o dopuni Uredbe (EU) br. 1306/2013 Europskog parlamenta i Vijeća u pogledu agencija za plaćanja i ostalih tijela, financijskog upravljanja, poravnanja računa, jamstava i upotrebe eura (SL L 255, 28.8.2014., str. 18.).”"

               6.

               Članak 5. zamjenjuje se sljedećim:
               „Članak 5.
               Obavijesti Komisiji za razdoblje carinske kvote 2014.
               1.   Odstupajući od članka 11. stavka 1. drugog podstavka Uredbe (EZ) br. 1301/2006, države članice obavješćuju Komisiju:

                           (a)

                           najkasnije 10. siječnja 2015. o količinama proizvoda, uključujući i podatke o tome da ih nema, za koje su izdane uvozne dozvole tijekom trajanja razdoblja kvote;

                           (b)

                           najkasnije 30. travnja 2015. o količinama proizvoda, uključujući i podatke o tome da ih nema, obuhvaćenima neiskorištenim ili djelomično iskorištenim uvoznim dozvolama, koje odgovaraju razlici između količina unesenih na poleđinu uvoznih dozvola i količina za koje su izdane.

                     2.   Države članice najkasnije 30. travnja 2015. obavješćuju Komisiju o količinama proizvoda koje su stvarno puštene u slobodni promet tijekom razdoblja uvozne carinske kvote 2014.
               3.   U slučaju obavijesti iz stavaka 1. i 2., količina se izražava u kilogramima mase proizvoda.”

               7.

               Umeće se sljedeći članak 5.a:
               „Članak 5.a
               Obavijesti Komisiji za razdoblje carinske kvote 2015.
               1.   Odstupajući od članka 11. stavka 1. drugog podstavka Uredbe (EZ) br. 1301/2006, države članice obavješćuju Komisiju najkasnije 10. dana mjeseca nakon zadnjeg dana svakog podrazdoblja o količinama proizvoda, uključujući i podatke o tome da ih nema, obuhvaćenim uvoznim dozvolama koje su izdale tijekom tog podrazdoblja.
               2.   Odstupajući od članka 11. stavka 1. drugog podstavka Uredbe (EZ) br. 1301/2006, države članice obavješćuju Komisiju o količinama proizvoda, uključujući i podatke o tome da ih nema, obuhvaćenima neiskorištenim ili djelomično iskorištenim uvoznim dozvolama, koje odgovaraju razlici između količina unesenih na poleđinu uvoznih dozvola i količina za koje su izdane:

                           (a)

                           zajedno s obavijestima iz članka 3.a stavka 5. ove Uredbe o zahtjevima podnesenim za posljednje podrazdoblje razdoblja uvozne carinske kvote 2015.;

                           (b)

                           za količine koje nisu bile priopćene u vrijeme prvog obavješćivanja iz točke (a), najkasnije do 30. travnja 2016.

                     3.   Države članice najkasnije 30. travnja 2016. obavješćuju Komisiju o količinama proizvoda koje su stvarno puštene u slobodni promet tijekom tog razdoblja uvozne carinske kvote.
               4.   U slučaju obavijesti iz stavaka 1., 2. i 3., količine se izražavaju u kilogramima mase proizvoda.”

               8.

               Prilog I. zamjenjuje se tekstom iz Priloga ovoj Uredbi.

         Članak 2.
   Stupanje na snagu i primjena
   Ova Uredba stupa na snagu sljedećeg dana od dana objave u Službenom listu Europske unije.
   Primjenjuje se od 2. studenoga 2014.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 31. listopada 2014.

            Za Komisiju

            Predsjednik

         José Manuel BARROSO

      (1)  SL L 347, 20.12.2013., str. 671.

      (2)  Uredba (EU) br. 374/2014 Europskog parlamenta i Vijeća od 16. travnja 2014. o smanjenju ili ukidanju carina na robu podrijetlom iz Ukrajine (SL L 118, 22.4.2014., str. 1.).

      (3)  Provedbena uredba Komisije (EU) br. 411/2014 od 23. travnja 2014. o otvaranju uvoznih carinskih kvota Unije za svježe i zamrznuto goveđe i teleće meso podrijetlom iz Ukrajine i upravljanju tim kvotama (SL L 121, 24.4.2014., str. 27.).

      (4)  Uredba (EU) br. 1150/2014 Europskog parlamenta i Vijeća od 29. listopada 2014. o izmjeni Uredbe (EU) br. 374/2014 o smanjenju ili ukidanju carina na robu podrijetlom iz Ukrajine (SL L 313, 31.10.2014., str. 1.).

      PRILOG

            „PRILOG I.
            Neovisno o pravilima tumačenja kombinirane nomenklature, tekst opisa proizvoda smatra se okvirnom vrijednošću jer je primjena povlaštenih režima u kontekstu ovog Priloga utvrđena oznakama KN.

                        Redni broj

                        Oznake KN

                        Opis

                        Razdoblje uvoza

                        Količina u tonama (neto masa)

                        Primjenjiva carina
                        (EUR/tona)

                        09.4270

                        0201 10 00
                        0201 20 20
                        0201 20 30
                        0201 20 50
                        0201 20 90
                        0201 30 00
                        0202 10 00
                        0202 20 10
                        0202 20 30
                        0202 20 50
                        0202 20 90
                        0202 30 10
                        0202 30 50
                        0202 30 90

                        Meso goveda, svježe, rashlađeno ili zamrznuto

                        Godina 2014.
                        Godina 2015.

                        12 000
                        12 000

                        0”


title: Provedbena uredba Komisije (EU) br. 830/2013 оd 29. kolovoza 2013. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               30.8.2013

               HR

               Službeni list Europske unije

               L 232/33

         PROVEDBENA UREDBA KOMISIJE (EU) br. 830/2013
   оd 29. kolovoza 2013.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. kolovoza 2013.

            Za Komisiju, u ime predsjednika,
         Jerzy PLEWA

            Glavni direktor za poljoprivredu i ruralni razvoj

      (1)  SL L 299, 16.11.2007., str. 1.

      (2)  SL L 157, 15.6.2011., str. 1.

      PRILOG
      Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0707 00 05

                  TR

                  95,4

                  ZZ

                  95,4

                  0709 93 10

                  TR

                  133,0

                  ZZ

                  133,0

                  0805 50 10

                  AR

                  117,7

                  CL

                  120,7

                  TR

                  70,0

                  UY

                  121,3

                  ZA

                  113,2

                  ZZ

                  108,6

                  0806 10 10

                  EG

                  174,1

                  TR

                  142,0

                  ZZ

                  158,1

                  0808 10 80

                  AR

                  101,6

                  BR

                  108,7

                  CL

                  131,8

                  CN

                  113,3

                  NZ

                  131,0

                  US

                  130,9

                  ZA

                  119,5

                  ZZ

                  119,5

                  0808 30 90

                  AR

                  195,1

                  CN

                  88,3

                  TR

                  145,6

                  ZA

                  92,9

                  ZZ

                  130,5

                  0809 30

                  BA

                  45,1

                  TR

                  141,3

                  ZZ

                  93,2

                  0809 40 05

                  BA

                  50,3

                  MK

                  51,8

                  XS

                  56,0

                  ZZ

                  52,7

         (1)  Nomenklatura država utvrđena Uredbom Komisije (EZ) br. 1833/2006 (SL L 354, 14.12.2006., str. 19.). Oznakom „ZZ” označava se „drugo podrijetlo”.


title: Provedbena uredba Komisije (EU) 2015/906 оd 10. lipnja 2015. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla [Ciliegia di Vignola (ZOZP)]

text:
               13.6.2015

               HR

               Službeni list Europske unije

               L 148/9

         PROVEDBENA UREDBA KOMISIJE (EU) 2015/906
   оd 10. lipnja 2015.
   o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla [Ciliegia di Vignola (ZOZP)]
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenog 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 53., stavkom 1., prvim podstavkom Uredbe (EU) br. 1151/2012, Komisija je ispitala zahtjev Italije za odobrenje izmjene specifikacije za zaštićenu oznaku zemljopisnog podrijetla „Ciliegia di Vignola”, registriranu u skladu s Uredbom Komisije (EU) br. 1032/2012 (2).

               (2)

               Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije
                   (3).

               (3)

               Budući da Komisiji nije dostavljen nijedan prigovor u skladu s člankom 51. Uredbe (EU) br. 1151/2012, izmjenu specifikacije potrebno je odobriti,

         DONIJELA JE OVU UREDBU:
   Članak 1.
   Odobrava se izmjena specifikacije objavljena u Službenom listu Europske unije, povezana s nazivom „Ciliegia di Vignola” (ZOZP).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. lipnja 2015.

            Za Komisiju,

            u ime predsjednika,

         Phil HOGAN

            Član Komisije

      (1)  SL L 343, 14.12.2012., str. 1.

      (2)  Provedbena uredba Komisije (EU) br. 1032/2012 od 26. listopada 2012. o upisu naziva u registar zaštićenih oznaka izvornosti i zaštićenih oznaka zemljopisnog podrijetla [Ciliegia di Vignola (ZOZP)] (SL L 308, 8.11.2012., str. 5.).

      (3)  SL C 33, 31.1.2015., str. 6.


title: Provedbena uredba Komisije (EU) 2015/1533 оd 15. rujna 2015. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               16.9.2015

               HR

               Službeni list Europske unije

               L 240/59

         PROVEDBENA UREDBA KOMISIJE (EU) 2015/1533
   оd 15. rujna 2015.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 15. rujna 2015.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  MA

                  188,3

                  MK

                  51,7

                  XS

                  48,7

                  ZZ

                  96,2

                  0707 00 05

                  MK

                  57,9

                  TR

                  126,8

                  ZZ

                  92,4

                  0709 93 10

                  TR

                  125,4

                  ZZ

                  125,4

                  0805 50 10

                  AR

                  138,9

                  BO

                  136,6

                  CL

                  124,9

                  UY

                  86,3

                  ZA

                  145,8

                  ZZ

                  126,5

                  0806 10 10

                  EG

                  178,1

                  TR

                  132,1

                  ZZ

                  155,1

                  0808 10 80

                  AR

                  121,5

                  BR

                  92,3

                  CL

                  161,5

                  NZ

                  140,1

                  US

                  113,3

                  ZA

                  134,6

                  ZZ

                  127,2

                  0808 30 90

                  AR

                  131,8

                  CL

                  102,0

                  CN

                  82,3

                  TR

                  121,8

                  ZA

                  191,6

                  ZZ

                  125,9

                  0809 30 10, 0809 30 90

                  MK

                  62,4

                  TR

                  152,9

                  ZZ

                  107,7

                  0809 40 05

                  BA

                  51,6

                  MK

                  57,7

                  XS

                  61,9

                  ZZ

                  57,1

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 302/2014 оd 25. ožujka 2014. o odobrenju pripravka endo-1,3(4)-beta-glukanaze dobivene od Trichoderma reesei (CBS 126896) kao dodatka hrani za piliće za tov i odbijenu prasad (nositelj odobrenja ROAL Oy)  Tekst značajan za EGP

text:
               26.3.2014

               HR

               Službeni list Europske unije

               L 90/4

      PROVEDBENA UREDBA KOMISIJE (EU) br. 302/2014
   оd 25. ožujka 2014.
   o odobrenju pripravka endo-1,3(4)-beta-glukanaze dobivene od Trichoderma reesei (CBS 126896) kao dodatka hrani za piliće za tov i odbijenu prasad (nositelj odobrenja ROAL Oy)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
   budući da:

               (1)

               Uredbom (EZ) br. 1831/2003 propisuje se odobravanje dodataka hrani za životinje te osnove i postupci za izdavanje tog odobrenja.

               (2)

               U skladu s člankom 7. Uredbe (EZ) br. 1831/2003 podnesen je zahtjev za odobrenje pripravka endo-1,3(4)-beta-glukanaze dobivene od Trichoderma reesei (CBS 126896). Uz navedeni zahtjev priloženi su podaci i dokumenti propisani člankom 7. stavkom 3. te Uredbe.

               (3)

               Zahtjev se odnosi na odobrenje pripravka endo-1,3(4)-beta-glukanaze dobivene od Trichoderma reesei (CBS 126896) kao dodatka hrani za piliće za tov i odbijenu prasad te njegovo razvrstavanje u kategoriju dodataka „zootehnički dodaci”.

               (4)

               Europska agencija za sigurnost hrane (dalje u tekstu: „Agencija”) u svojem je mišljenju od 9. listopada 2013. (2) zaključila da pod predloženim uvjetima uporabe pripravak endo-1,3(4)-beta-glukanaze dobivene od Trichoderma reesei (CBS 126896) nema štetan učinak na zdravlje životinja, zdravlje ljudi ili na okoliš. Zaključila je i da dodatak znatno poboljšava obilježja životinja. Agencija smatra da ne postoji potreba za posebnim zahtjevima za praćenje nakon stavljanja na tržište. Potvrdila je i izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

               (5)

               Ocjena pripravka endo-1,3(4)-beta-glukanaze dobivene od Trichoderma reesei (CBS 126896) pokazuje da su ispunjeni uvjeti za odobrenje propisani člankom 5. Uredbe (EZ) br. 1831/2003. U skladu s tim treba odobriti uporabu tog pripravka kako je naveden u Prilogu ovoj Uredbi.

               (6)

               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Odobrenje
   Pripravak naveden u Prilogu, koji pripada kategoriji dodataka hrani za životinje „zootehnički dodaci” i funkcionalnoj skupini „tvari za poticanje probavljivosti”, odobrava se kao dodatak hrani za životinje pod uvjetima utvrđenima u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. ožujka 2014.

            Za Komisiju

            Predsjednik

         José Manuel BARROSO

      (1)  SL L 268, 18.10.2003., str. 29.

      (2)  EFSA Journal (2013.); 11(10):3432.

      PRILOG

                  Identifikacijski broj dodatka hrani za životinje

                  Naziv nositelja odobrenja

                  Dodatak hrani za životinje

                  Sastav, kemijska formula, opis, analitička metoda

                  Vrsta ili kategorija životinje

                  Najviša dob

                  Najmanja dopuštena količina

                  Najveća dopuštena količina

                  Ostale odredbe

                  Datum isteka valjanosti odobrenja

                  Jedinice aktivnosti/kg potpune krmne smjese s udjelom vlage od 12 %

                     Kategorija zootehničkih dodataka hrani za životinje. Funkcionalna skupina: tvari za poticanje probavljivosti

                  4a20

                  ROAL Oy

                  Endo-1,3(4)-beta-glukanaza
                  EC 3.2.1.6.

                                 Sastav dodatka hrani

                              Pripravak endo-1,3(4)-beta-glukanaze proizveden od Trichoderma reesei (CBS 126896) s minimalnom aktivnošću od:

                                          —

                                          kruto stanje: endo-1,3(4)-beta-glukanaza 200 000 BU (1)/g,

                                          —

                                          tekući oblik: endo-1,3(4)-beta-glukanoza 400 000 BU/ml.

                                 Karakteristike aktivne tvari

                              endo-1,3(4)-beta-glukanaza dobivena od Trichoderma reesei (CBS 126896)

                                 Analitička metoda
                                  (2)

                              Za kvantifikaciju aktivnosti endo-1,3(4)-beta-glukanaze: metoda spektroskopije (DNS) koja se temelji na kvantifikaciji oslobođenih šećera proizvedenih djelovanjem endo-1,3(4)-beta-glukanaze na beta glukanu ječma pri pH 4,8 i 50 °C.

                  Pilići za tov

                  —

                  20 000 BU

                  —

                              1.

                              U uputama za uporabu dodatka hrani za životinje i premiksa potrebno je navesti uvjete skladištenja i stabilnost pri peletiranju.

                              2.

                              Za uporabu pri (odbijenoj) prasadi do približno 35 kg.

                              3.

                              Radi sigurnosti pri rukovanju upotrebljavati zaštitu za dišne organe, naočale i rukavice.

                  15. travnja 2024.

                  Prasad (odbijena)

                  10 000 BU

         (1)  1 BU je količina enzima koja oslobađa 1 nanomol reducirajućih šećera (izraženi kao ekvivalenti glukoze) iz supstrata beta glukana ječma po sekundi pri 50 °C i pH 4,8.

         (2)  Podaci o analitičkim metodama dostupni su na sljedećoj adresi referentnog laboratorija: http://irmm.jrc.ec.europa.eu/EURLs/EURL_feed_additives/Pages/index.aspx